«Միջազգային օրէնսդրական համակարգում սկզբունքների հիերարխիա (ստորակարգութիւն) չկայ: Այնտեղ չկան առաջին կամ երկրորդ կարգի միջազգային օրէնքներ: Տարածքային ամբողջականութեան սկզբունքը վերաբերում է ինքնիշխան պետութիւնների միջեւ յարաբերութիւններին եւ համարւում է բռնազաւթման եւ բռնակցման գործիքներից մէկը: Սակայն, երբ մի երկրում ապրող ցեղային փոքրամասնութիւնները ենթարկւում են դաժան բռնութեան, ոտնահարւում են մարդու իրաւունքները, նրանց զրկում են իրենց պատմական ու մշակութային ժառանգութիւնից, զարգացման ուղիներից եւ ստիպում լքել իրենց նախնիների հողը, այդ ցեղային փոքրամասնութիւնների համար պարզ է միջազգային օրէնքը՝ ինքնորոշման իրաւունքը կարող է եւ պէտք է իրականացւի: Հետեւաբար՝ Լեռնային Ղարաբաղի Հանրապետութեան ստեղծումը՝ ինքնորոշման հիմունքներով, չպէտք է համարւի Ադրբեջանի տարածքային ամբողջականութեան խախտում»,- ընդգծել է Վահան Յովհաննիսեանը: